ddrg/super_eurlex huggingface dataset:
Oficiālais Vēstnesis L 340 , 31/12/1999 Lpp. 0106 - 0106



Padomes Lēmums (1999. gada 17. decembris) par Nolīguma noslēgšanu vēstuļu apmaiņas veidā starp Eiropas Kopienu un Tunisijas Republiku par Tunisijas izcelsmes neapstrādātas olīveļļas ievešanas režīmu Kopienā (1999/873/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu kopā ar 300. panta 2. punkta pirmo daļu, ņemot vērā Komisijas priekšlikumu, tā kā: (1) Eiropas Kopiena un Tunisijas Republika ir vienojušās par nolīguma noslēgšanu vēstuļu apmaiņas veidā, lai uz laika posmu no 2000. gada 1. janvāra līdz 31. decembrim paildzinātu Tunisijas izcelsmes neapstrādātas olīveļļas ievešanas režīmu Kopienā, kā paredzēts 1. protokola 3. pantā Eiropas un Vidusjūras reģiona valstu nolīgumam, ar ko izveido asociāciju starp Eiropas Kopienām un to dalībvalstīm, no vienas puses, un Tunisijas Republiku, no otras puses [1]; (2) Minētais nolīgums jāapstiprina Kopienas vārdā, IR PIEŅĒMUSI ŠO LĒMUMU. 1. pants Ar šo Kopienas vārdā apstiprina nolīgumu vēstuļu apmaiņas veidā starp Eiropas Kopienu un Tunisijas Republiku par Tunisijas izcelsmes neapstrādātas olīveļļas ievešanas režīmu Kopienā. Nolīguma tekstu pievieno šim lēmumam. 2. pants Ar šo Padomes priekšsēdētājs ir pilnvarots nozīmēt personas, kam piešķirtas pilnvaras parakstīt nolīgumu, lai tas kļūtu saistošs Kopienai. Briselē, 1999. gada 17. decembrī Padomes vārdā — priekšsēdētājs K. Hemilä [1] OV L 97, 30.3.1998., 1. lpp. --------------------------------------------------
Oficiālais Vēstnesis L 226 , 27/08/1999 Lpp. 0023 - 0025



Komisijas Lēmums (1999. gada 20. jūlijs), ar ko nosaka ikgadējo Kopienas finanšu iemaksu paredzamo sadalījumu pirmspievienošanās pasākumiem lauksaimniecības un lauku apvidu attīstībai (izziņots ar dokumenta numuru C(1999) 2431) (1999/595/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EK) Nr. 1268/1999 (1999. gada 21. jūnijs) par Kopienas atbalstu pirmspievienošanās pasākumiem lauksaimniecības un lauku attīstībai Centrāleiropas un Austrumeiropas kandidātvalstīs laikposmā pirms to pievienošanās [1], un jo īpaši tās 11. pantu, (1) tā kā 2000. līdz 2006. gada finanšu plānā, kuru Eiropadome pieņēmusi 1999. gada 24. un 25. marta Berlīnes sēdē, un kas ir iekļauts 1999. gada 6. maija Iestāžu nolīgumā par budžeta disciplīnu un budžeta procedūras uzlabošanu, trīs pirmspievienošanās programmu finanšu iemaksu griesti ir noteikti; tā kā minētajā Regulā norādītā summa ir ikgadēji nemainīga un noteikta 520 miljonu eiro apmērā 1999. gada cenās; tā kā Kopienas finanšu līdzekļu asignējums jebkurā gadījumā ir ierobežots ar budžeta lēmējinstitūcijas noteiktajām apropriācijām; (2) tā kā Komisija katrai kandidātvalstij dara zināmus savus lēmumus par paredzamo pieejamo līdzekļu sadali; (3) tā kā šīs Regulas 7. panta 3. punktā paredzēts pamatot līdzekļu asignējumu ar lauksaimniecībā nodarbināto skaitu, iekšzemes kopproduktu uz vienu iedzīvotāju, pirktspējas paritāti un īpašu teritoriālo situāciju; (4) tā kā kandidātvalstīm jāsagatavo Regulas 4. panta 1. punktā minēto plānu un jāiesniedz to Komisijai; tā kā ziņas no Komisijas par līdzekļu asignējumu ir priekšnoteikums plāna sagatavošanai; (5) tā kā nepieciešams atzīmēt, ka saskaņā ar pirmspievienošanās lauksaimniecības programmu, lai saņemtu Kopienas palīdzību, kandidātvalstīm ir nepieciešams izpildīt starp Kopienu un saņēmējvalstīm noslēgtajos finanšu protokolos paredzētos nosacījumus, IR PIEŅĒMUSI ŠO LĒMUMU. 1. pants Paredzamo līdzekļu asignējumu saņēmējvalstīm no maksimālajām Kopienas ikgadējām finanšu iemaksām saskaņā ar Regulu (EK) Nr. 1268/1999 nosaka atbilstoši šī lēmuma pielikumā norādītajam. Summas ir izteiktas 1999. gada salīdzināmās cenās. Asignējumi ir noteikti periodam no 2000. līdz 2006. gadam. Ja nepieciešams, tie ir pārskatāmi saskaņā ar 15. pantu Regulā (EK) Nr. 1268/1999. Ja nepieciešams, iemaksas ir koriģējamas atbilstoši budžeta lēmējinstitūcijas noteiktajām apropriācijām. 2. pants Šis lēmums ir adresēts dalībvalstīm. Briselē, 1999. gada 20. jūlijā Komisijas vārdā — Komisijas loceklis Franz Fischler [1] OV L 161, 26.6.1999., 87. lpp. -------------------------------------------------- PIELIKUMS Paredzamais līdzekļu asignējums saņēmējvalstīm no maksimālās Kopienas ikgadējās finanšu iemaksu summas eiro, 1999. gada cenās Saņēmējvalstis | Ikgadējais asignējums eiro (1999. gada cenās) | Bulgārija | 52124000 | Čehijas Republika | 22063000 | Igaunija | 12137000 | Ungārija | 38054000 | Lietuva | 29829000 | Latvija | 21848000 | Polija | 168683000 | Rumānija | 150636000 | Slovēnija | 6337000 | Slovākija | 18289000 | Kopā | 520000000 | --------------------------------------------------
Oficiālais Vēstnesis L 358 , 31/12/1998 Lpp. 0114 - 0114



Padomes lēmums (1998. gada 21. decembris), ar ko Kopienas vārdā apstiprina II un III papildinājuma grozījumus Bernes Konvencijai par Eiropas dzīvās dabas un dabisko dzīvotņu aizsardzību un kas pieņemts konvencijas Pastāvīgās komitejas 17. sanāksmē (98/746/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 130.s panta 1. punktu, 228. panta 2. punkta pirmo teikumu un 228. panta 3. punkta pirmo daļu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], tā kā Eiropas Kopiena atbilstīgi Lēmumam 82/72/EEK ir Konvencijas par Eiropas dzīvās dabas un dabisko dzīvotņu aizsardzību līgumslēdzējpuse [3]; tā kā, pateicoties Kopienas izšķirošam atbalstam, četras sugas pievienotas Konvencijas II papildinājumam un 22 III papildinājumam Bernes Konvencijas Pastāvīgās komitejas 17. sanāksmē, kas notika Strasbūrā no 1997. gada 1. līdz 15. decembrim; tā kā Komisija šajā sanāksmē piedalījās Kopienas vārdā; tā kā divas no šīm sugām ietver 1979. gada 2. aprīļa Padomes Direktīva 79/409/EEK par savvaļas putnu aizsardzību [4] un trīs no tām ietver 1992. gada 21. maija Padomes Direktīva 92/43/EEK par dabisko dzīvotņu un savvaļas dzīvnieku un augu aizsardzību [5]; tā kā saskaņā ar Konvencijas 17. pantu jebkuri Konvencijas papildinājumu grozījumi var stāties spēkā visām līgumslēdzējpusēm ar izņēmumu, ja kāds paziņo par iebildumiem saskaņā ar šā panta 3. punktu, trīs mēnešus pēc to pieņemšanas Pastāvīgajā komitejā; tā kā Kopienai jāapstiprina Konvencijas II un III papildinājuma iepriekšminētie grozījumi, kuri pieņemti Pastāvīgās komitejas 17. sanāksmē saskaņā ar Konvencijas 17. pantu, IR PIEŅĒMUSI ŠO LĒMUMU. 1. pants Tādu sugu kā Acipenser sturio, Puffinus yelkouan, Phalacrocorax aristotelis (Vidusjūra) un Valencia leutourneuxi iekļaušana Konvencijas par Eiropas dzīvās dabas un dabisko dzīvotņu aizsardzību II papildinājumā un Hippospongia communis, Spongia agaricina, Spongia officinalis, Spongia zimocca, Antipathes sp. plur., Corallium rubrun, Paracentrotus lividus, Homarus gammarus, Maja squinado, Palinurus elephas, Scyllarides latus, Scyllarides pigmaeus, Scyllarus arctus, Epinephelus marginatus, Isurus oxyrinchus, Lamna nasus, Mobula mobular, Prionace glauca, Raja alba, Scioena umbra, Squatina squatina un Umbrina cirrosa (visas 22 Vidusjūras sugas) iekļaušana šīs konvencijas III papildinājumā ar šo ir apstiprināta Eiropas Kopienas vārdā. 2. pants Šo lēmumu publicē Eiropas Kopienu Oficiālajā Vēstnesī. Briselē, 1998. gada 21. decembrī Padomes vārdā — priekšsēdētājs M. Bartenstein [1] OV C 116, 16.4.1998., 24. lpp. [2] OV C 328, 26.10.1998., 81. lpp. [3] OV L 38, 10.2.1982., 1. lpp. [4] OV L 103, 25.4.1979., 1. lpp. Direktīvā jaunākie grozījumi izdarīti ar Direktīvu 97/49/EK (OV L 223, 13.8.1997., 9. lpp.). [5] OV L 206, 22.7.1992., 7. lpp. Direktīvā jaunākie grozījumi izdarīti ar Direktīvu 97/62/EK (OV L 305, 8.11.1997., 42. lpp.). --------------------------------------------------
Oficiālais Vēstnesis L 003 , 07/01/1998 Lpp. 0012 - 0013



Komisijas Lēmums (1997. gada 16. decembris), ar ko groza Lēmumu 97/569/EK par trešo valstu tādu uzņēmumu pagaidu sarakstu izstrādāšanu, no kuriem dalībvalstis atļauj ievest gaļas produktus (Dokuments attiecas uz EEZ) (98/9/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem pārejas periodam izstrādā pagaidu sarakstus ar trešo valstu uzņēmumiem, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kas grozīts ar Lēmumu 97/34/EK [2], un jo īpaši tā 2. panta 4. punktu, tā kā Komisijas Lēmumā 97/569/EK [3] ir izstrādāti saraksti, kuros iekļauti trešo valstu uzņēmumi, kas ražo gaļas produktus; tā kā Dienvidāfrika ir nosūtījusi sarakstu, kurā iekļauti uzņēmumi, kas ražo mājputnu gaļas produktus un kas, kā apliecina atbildīgās iestādes, atbilst Kopienas noteikumiem; tā kā attiecībā uz Dienvidāfriku tādējādi var izstrādāt pagaidu sarakstu, kurā iekļauti uzņēmumi, kas ražo mājputnu gaļas produktus; tā kā tādēļ attiecīgi jāgroza Lēmums 97/569/EK; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikumu pievieno Lēmuma 97/569/EK pielikumam. 2. pants Šo lēmumu piemēro no 1997. gada 15. decembra. 3. pants Šis lēmums ir adresēts dalībvalstīm. Briselē, 1997. gada 16. decembrī Komisijas vārdā — Komisijas loceklis Franz Fischler [1] OV L 243, 11.10.1995., 17. lpp. [2] OV L 13, 16.1.1997., 33. lpp. [3] OV L 234, 26.8.1997., 16. lpp. -------------------------------------------------- PIELIKUMS País: SUDÁFRICALand: SYDAFRIKALand: SÜDAFRIKAΧώρα: ΝΟΤΙΑ ΑΦΡΙΚΗCountry: SOUTH AFRICAPays: AFRIQUE DU SUDPaese: SUDAFRICALand: ZUID-AFRIKAPaís: ÁFRICA DO SULMaa: ETELÄ-AFRIKKALand: SYDAFRIKA 1 | 2 | 3 | 4 | 5 | ZA 21 | Finlar Foods | Stikland | | PMP 6 | --------------------------------------------------
Oficiālais Vēstnesis L 314 , 24/11/1998 Lpp. 0019 - 0020



Komisijas Lēmums (1998. gada 16. novembris), ar ko groza Lēmumu 97/365/EK par to trešo valstu uzņēmumu pagaidu sarakstu izveidošanu, no kuriem dalībvalstis atļauj ievest produktus, kas gatavoti no liellopu, cūku, zirgu dzimtas dzīvnieku, aitu un kazu gaļas (izziņots ar dokumenta numuru C(1998) 3504) (Dokuments attiecas uz EEZ) (98/662/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par pārejas posma nosacījumiem to trešo valstu uzņēmumu pagaidu sarakstu izveidošanai, no kuriem dalībvalstīm atļauts ievest konkrētus dzīvnieku valsts produktus, zvejniecības produktus vai dzīvas gliemenes [1], kas grozīts ar Lēmumu 97/34/EK [2], un jo īpaši tā 2. panta 1. punktu, tā kā ar Komisijas Lēmumu 97/222/EK [3] ir izveidots to trešo valstu saraksts, no kurām dalībvalstis atļauj gaļas produktu ievešanu; tā kā šajā sarakstā minētajām valstīm dzīvnieku veselības un veterinārās sertifikācijas prasības gaļas produktu ievešanai ir noteiktas Komisijas Lēmumā 97/221/EK [4]; tā kā to trešo valstu uzņēmumu pagaidu saraksti, no kuriem dalībvalstis atļauj ievest produktus, kas gatavoti no liellopu, cūku, zirgu dzimtas dzīvnieku, aitu un kazu gaļas, ir izveidoti ar Komisijas Lēmumu 97/365/EK [5]; tā kā Komisija ir saņēmusi no Meksikas uzņēmumu sarakstu ar garantijām, ka tie pilnībā atbilst Kopienas veselības aizsardzības prasībām un ka tad, ja kāds uzņēmums tām vairs neatbilst, tā eksporta darbības uz Eiropas Kopienu tiks pārtrauktas; tā kā Kopienas pārbaude uz vietas ir parādījusi, ka šo uzņēmumu higiēnas standarti ir pietiekami un ka tādēļ tos var reģistrēt pirmajā to uzņēmumu sarakstā, no kuriem var atļaut gaļas produktu ievešanu; tā kā tādējādi attiecībā uz Meksiku var izveidot gaļas produktu ražojošo uzņēmumu pagaidu sarakstus; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikumu pievieno Lēmuma 97/365/EEK pielikumam. 2. pants Šo lēmumu piemēro no 1998. gada 20. novembra. 3. pants Šis lēmums ir adresēts dalībvalstīm. Briselē, 1998. gada 16. novembrī Komisijas vārdā — Komisijas loceklis Franz Fischler [1] OV L 243, 11.10.1995., 17. lpp. [2] OV L 13, 16.1.1997., 33. lpp. [3] OV L 89, 4.4.1997., 39. lpp. [4] OV L 89, 4.4.1997., 32. lpp. [5] OV L 154, 12.6.1997., 41. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA País: MÉXICOLand: MEXICOLand: MEXIKOΧώρα: ΜΕΞΙΚΟCountry: MEXICOPays: MEXIQUEPaese: MESSICOLand: MEXICOPaís: MÉXICOMaa: MEKSIKOLand: MEXIKO 1 | 2 | 3 | 4 | 5 | TIF 86 | Sana International S. de R.L. de C.V. | San Luis Río Colorado | Sonora | 6 | TIF 150 | Delimex Mexicana SA de C.V. | San Nicolás de los Garza | Nuevo León | 6 | TIF 209 | SIGMA Alimentos Congelados SA de C.V. | Linares | Nuevo León | 6 | --------------------------------------------------
Oficiālais Vēstnesis L 043 , 14/02/1998 Lpp. 0001 - 0001



Padomes Lēmums (1998. gada 26. janvāris) par Eiropas Kopienas Pagaidu nolīguma noslēgšanu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses (98/138/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu kopā ar 228. panta 2. punkta pirmo teikumu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā, līdz stājas spēkā 1996. gada 21. jūnijā Florencē parakstītais Partnerattiecību un sadarbības nolīgums starp Eiropas Kopienām un to dalībvalstīm, no vienas puses, un Uzbekistānas Republiku, no otras puses, Eiropas Kopienas vārdā jāapstiprina Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses, IR PIEŅĒMUSI ŠO LĒMUMU. 1. pants Ar šo Eiropas Kopienas vārdā apstiprina Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Uzbekistānas Republiku, no otras puses, līdz ar tā pielikumiem, Protokolu un deklarācijām. Teksti ir pievienoti šim lēmumam. 2. pants Ar šo Padomes priekšsēdētājs ir pilnvarots iecelt personas, kam piešķirtas pilnvaras Eiropas Kopienas vārdā parakstīt Pagaidu nolīgumu [2]. 3. pants Padomes priekšsēdētājs Eiropas Kopienas vārdā sniedz Pagaidu nolīguma 32. pantā paredzēto paziņojumu. Briselē, 1998. gada 26. janvārī Padomes vārdā — priekšsēdētājs R. Cook [1] OV C 14, 19.1.1998. [2] Nolīguma spēkā stāšanās datumu Padomes Ģenerālsekretariāts publicē Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 225 , 15/08/1997 Lpp. 0034 - 0034



Komisijas lēmums (1997. gada 14. jūlijs) par T102 — testa (Streptococcus thermophilus T102) laišanu tirgū saskaņā ar Padomes Direktīvu 90/220/EEK (Dokuments attiecas uz EEZ) (97/549/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 90/220/EEK (1990. gada 23. aprīlis) par ģenētiski modificētu organismu apzinātu izplatīšanu dabā [1], kurā jaunākie grozījumi izdarīti ar Komisijas Direktīvu 97/35/EK [2], un jo īpaši tās 13. pantu, tā kā Direktīvas 90/220/EEK 10. līdz 18. pants nosaka Kopienas procedūru, kas nodrošina dalībvalsts kompetentās iestādes piekrišanu laist tirgū produktus, kuros ir ģenētiski modificēti organismi vai produkti sastāv no tiem; tā kā Somijas kompetentai iestādei iesniegts paziņojums attiecībā uz šāda produkta laišanu tirgū; tā kā Somijas kompetentā iestāde pēc tam iesniegusi Komisijai attiecīgo dokumentāciju ar labvēlīgu atzinumu par to; tā kā noteiktas dalībvalsts kompetentā iestāde ir iebildusi pret minēto dokumentāciju; tā kā tāpēc saskaņā ar Direktīvas 90/220/EEK 13. panta 3. punktu Komisijai jāpieņem lēmums saskaņā ar minētās direktīvas 21. pantā paredzēto procedūru; tā kā Komisija, izskatot minēto iebildumu, ievērojot Direktīvas 90/220/EEK darbības jomu, un dokumentācijā sniegto informāciju, secinājusi, ka nav iemesla uzskatīt, ka var parādīties jebkāda kaitīga ietekme uz cilvēka veselību vai vidi, ieviešot Streptococcus thermophilus T102 gēnu, ar ko kodē hloramfenikolacetiltransferāzi uz plazmīdas pMJ 763; tā kā Direktīvas 90/220/EEK 11. panta 6. punktā un 16. panta 1. punktā paredzēti papildu drošības pasākumi, ja ir pieejama jauna informācija par produkta radītajiem riskiem; tā kā šajā lēmumā paredzētie pasākumi ir saskaņā ar atzinumu, ko sniegusi komiteja, kas izveidota ar Direktīvas 90/220/EEK 21. pantu, IR PIEŅĒMUSI ŠO LĒMUMU. 1. pants Neierobežojot citus Kopienas tiesību aktus, Somijas kompetentā iestāde piekrīt šāda produkta laišanai tirgū, par ko paziņojis Valio Oy (ref. C/FI/96–1NA): ampulas, kurās ir liofīli žāvēts Streptococcus thermophilus T102 preparāts, kas pārveidots ar plazmīdu pMJ 763, kurā ir sintētiskie luxA, luxB gēni, kas atvasināti no Xenorhabdus luminescens, gēnu, ar ko kodē hloramfenikolacetiltransferāzi, no plazmīdas pVS2, ko regulē promotors P45 Lactococca un transkripcijas terminators no Escherichia coli rrnB. 2. pants Šis lēmums ir adresēts dalībvalstīm. Briselē, 1997. gada 14. jūlijā Komisijas vārdā — Komisijas locekle Ritt Bjerregaard [1] OV L 117, 8.5.1990., 15. lpp. [2] OV L 169, 27.6.1997., 72. lpp. --------------------------------------------------
Oficiālais Vēstnesis L 323 , 26/11/1997 Lpp. 0038 - 0038



Komisijas Lēmums (1997. gada 17. novembris) par to, ka Eiropas Ogļu un tērauda kopienas un Eiropas Atomenerģijas kopienas vārdā tiek noslēgts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras puses (Dokuments attiecas uz EEZ) (97/796/EOTK, Euratom) EIROPAS KOPIENU KOMISIJA, ņemot vērā Eiropas Ogļu un tērauda kopienas dibināšanas līgumu un jo īpaši tā 95. panta pirmo daļu, ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu, tā kā līdz brīdim, kad stājas spēkā Partnerības un sadarbības līgums, kas parakstīts Briselē 1995. gada 9. februārī, ir nepieciešams apstiprināt Pagaidu nolīgumu par tirdzniecību un ar tirdzniecību saistītiem jautājumiem, kas Briselē 1996. gada 28. novembrī parakstīts starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras puses; tā kā minēto Pagaidu nolīgumu ir nepieciešams noslēgt, lai sasniegtu Kopienas mērķus, kas izklāstīti Eiropas Ogļu un tērauda kopienas dibināšanas līguma 2. un 3. pantā, un tā kā šajā līgumā netika paredzēti visi gadījumi, uz ko attiecas šis lēmums; pēc apspriešanās ar Padomdevēju komiteju un ar Padomes piekrišanu, kas sniegta 1997. gada 22. jūlijā, IR PIEŅĒMUSI ŠO LĒMUMU. 1. pants Ar šo Eiropas Ogļu un tērauda kopienas un Eiropas Atomenerģijas kopienas vārdā, kopā ar protokolu un deklarācijām, tiek apstiprināts Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, Eiropas Ogļu un tērauda kopienu un Eiropas Atomenerģijas kopienu, no vienas puses, un Kirgizstānas Republiku, no otras puses. Minētie dokumenti ir pievienoti šim lēmumam [1]. 2. pants Komisijas priekšsēdētājs Eiropas Ogļu un tērauda kopienas un Eiropas Atomenerģijas kopienas vārdā sniedz paziņojumu, kas paredzēts šā Pagaidu nolīguma 33. pantā. Briselē, 1997. gada 17. novembrī. Komisijas vārdā — priekšsēdētājs Jacques Santer [1] OV L 235, 26.8.1997., 3. lpp. --------------------------------------------------
Oficiālais Vēstnesis L 187 , 16/07/1997 Lpp. 0001 - 0002



Padomes Lēmums (1997. gada 2. jūnijs) par to, ka tiek noslēgts Eiropas un Vidusjūras reģiona valstu pagaidu asociācijas nolīgums par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PLO) Jordānas Rietumkrasta un Gazas sektora Palestīnas pašpārvaldes vajadzībām (97/430/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu un 130.y pantu saistībā ar 228. panta 2. punkta pirmo teikumu un 228. panta 3. punkta otro daļu, ņemot vērā Komisijas priekšlikumu [1], ņemot vērā Eiropas Parlamenta piekrišanu [2], tā kā saskaņā ar Līguma 130.u pantu, Kopienas politika sadarbības attīstības jomā veicina jaunattīstības valstu noturīgu ekonomisko un sociālo attīstību, to vienmērīgu un pakāpenisku iekļaušanos pasaules ekonomikā un nabadzības apkarošanu minētajās valstīs; tā kā šis Eiropas un Vidusjūras reģiona valstu pagaidu asociācijas nolīgums par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PLO) Jordānas Rietumkrasta un Gazas sektora Palestīnas pašpārvaldes vajadzībām, no otras puses, kas parakstīts Briselē 1997. gada 24. februārī, kalpos, lai nostiprinātu saites starp palestīniešiem un Eiropas Savienību Eiropas un Vidusjūras reģiona valstu partnerattiecību ietvaros un lai veicinātu sarunu uzsākšanu nolūkā slēgt Eiropas un Vidusjūras reģiona valstu asociācijas nolīgumu, IR PIEŅĒMUSI ŠO LĒMUMU. 1. pants Ar šo Kopienas vārdā tiek apstiprināts Eiropas un Vidusjūras reģiona valstu pagaidu asociācijas nolīgums par tirdzniecību un sadarbību starp Eiropas Kopienu, no vienas puses, un Palestīnas atbrīvošanas organizāciju (PLO) Jordānas Rietumkrasta un Gazas sektora Palestīnas pašpārvaldes vajadzībām, no otras puses, kā arī tā pielikumi, protokoli, vēstuļu apmaiņa un deklarācijas. Pirmajā daļā minētie aktu teksti ir pievienoti šim lēmumam. 2. pants Padomes priekšsēdētājs Kopienas vārdā sniedz pagaidu nolīguma 75. pantā paredzēto paziņojumu. 3. pants Komisija ar dalībvalstu pārstāvju palīdzību pārstāv Kopienu apvienotajā komitejā, kas izveidota saskaņā ar pagaidu nolīguma 63. pantu. Minētā nolīguma 63. panta 1. punkta otrajā daļā, Kopienas nostāju apvienotajā komitejā īsteno Padome pēc Komisijas priekšlikuma, ikreiz saskaņā ar Eiropas Kopienas dibināšanas līguma attiecīgajiem noteikumiem. Luksemburgā, 1997. gada 2. jūnijā Padomes vārdā — priekšsēdētājs H. Van Mierlo [1] OV C 128, 24.4.1997., 1. lpp. [2] OV C 132, 28.4.1997. --------------------------------------------------